  Майя Бывальцева Огъя кун экзаменлэн нырысетӥ нуналаз Удмуртиысь 27 пиналъёс 100 балл басьтӥзы, одӥгез соос пӧлысь школаез азьвыл быдтэм мурт. Со сярысь элькунысь дышетонъя но тодосъя министерстволэн пресс-службаез ивортӥз. Географияя экзаменын 100 балл ньыль пиналъёс басьтӥзы: Ижкарысь 85 номеро школаысь, Дэри ёросысь Казьмас школаысь, Камбарка школаысь но Сьӧлтаысь шор ёзо школаысь. Литературая вылӥ тодонлыкъёссэс возьматӥзы тямыс туала выпускникъёс но дышетсконзэ азьвыл аръёсы йылпумъям одӥг адями: Ижкарысь Гуманитарной лицейысь (кык адями), 85 но 86 номеро школаосысь (кык адями, одӥгез соос пӧлысь азьвыл аръёсысь выпускник), 14 номеро лицейысь, Можгаысь 6 номеро школаысь но Сарапулысь 2 номеро шор ёзо школаысь. Химияя 100 балл 14 адями басьтӥз: Ижкарысь 30 номеро (куинь адями), 76, 100, 5, 48, 68 номеро школаосысь, Каракулиноысь шор ёзо школаысь, Пичи Пурга ёросысь Шор Кечолысь шор ёзо школаысь, Глазкарысь 2 номеро шор ёзо школаысь (кык адями), 6 номеро гимназиысь, Сарапулысь 18 номеро лицейысь. Тодэ вайытом, литература, химия, география тодметъёсъя тодон-валанъёсты эскерон 31-тӥ куартолэзе ортчиз. Тегъёс: Дышетон Ижкар Удмуртия ЕГЭ экзамен  